b'\n_START_ARTICLE_\nKeredigionas\n_START_SECTION_\nIstorija\n_START_PARAGRAPH_\n1282\xc2\xa0m. Eduardas I u\xc5\xbe\xc4\x97m\xc4\x97 Vels\xc4\x85 ir padalino jo teritorij\xc4\x85 \xc4\xaf sritis. Kardigano pavadinimas buvo suanglintas.\n_START_SECTION_\nGeografija\n_START_PARAGRAPH_\nKeredigionas vakaruose ribojasi su Kardigano \xc4\xaflanka, \xc5\xa1iaur\xc4\x97je su Gvinedu, rytuose su Poviu, pietuose su Karmarten\xc5\xa1yru ir pietvakariuose su Pembruk\xc5\xa1yru. Srities plotas\xc2\xa0\xe2\x80\x93 1795 km\xc2\xb2. 2011\xc2\xa0m. duomenimis, srityje gyveno 75 900 gyventoj\xc5\xb3. Antra pagal retum\xc4\x85 apgyvendint\xc5\xb3 Velso sri\xc4\x8di\xc5\xb3._NEWLINE_Aberistvitas ir Kardiganas yra did\xc5\xbeiausi srities miestai._NEWLINE_Kambrijos kalnai apima rytin\xc4\x99 srities dal\xc4\xaf. \xc5\xa0is did\xc5\xbeiulis plotas formuoja dal\xc4\xaf Velso dykumos. Pietuose ir vakaruose pavir\xc5\xa1ius labiau plok\xc5\xa1\xc4\x8dias. Auk\xc5\xa1\xc4\x8diausias ta\xc5\xa1kas\xc2\xa0\xe2\x80\x93 Plynlimono kalnas, i\xc5\xa1kil\xc4\x99s 752\xc2\xa0m. Nuo \xc5\xa1io kalno \xc5\xa1lait\xc5\xb3 prasideda tokios up\xc4\x97s kaip Severnas, Vajus, Dulas, Lifnantas ir Reidolas._NEWLINE_Turizmas, \xc5\xbeem\xc4\x97s \xc5\xabkis, \xc5\xabkininkavimas kalvotose vietov\xc4\x97se yra svarbiausia pramon\xc4\x97. Srityje yra du universitetai. Velso nacionalin\xc4\x97 biblioteka \xc4\xafkurta 1907\xc2\xa0m._NEWLINE_Sritis neturi dideli\xc5\xb3 komercini\xc5\xb3 sri\xc4\x8di\xc5\xb3. Artimiausi didesni miestai nutol\xc4\x99 nuo Aberistvito: Svonsis (121\xc2\xa0km \xc4\xaf pietus), \xc5\xa0rousberis (122\xc2\xa0km \xc4\xaf rytus), esantis \xc5\xa0rop\xc5\xa1yro grafyst\xc4\x97je, Anglijoje ir Reksamas (132\xc2\xa0km \xc4\xaf \xc5\xa1iaur\xc4\x97s rytus). Sostin\xc4\x97 Kardifas yra daugiau kaip 160\xc2\xa0km nuo daugelio srities ta\xc5\xa1k\xc5\xb3.\n_START_SECTION_\nKalba\n_START_PARAGRAPH_\nKeredigionas yra ketvirtas pagal gyventoj\xc5\xb3, kalban\xc4\x8di\xc5\xb3 val\xc5\xb3 kalba, skai\xc4\x8di\xc5\xb3. 2001\xc2\xa0m. duomenimis, 61\xc2\xa0% srities gyventoj\xc5\xb3 kalb\xc4\x97jo velsieti\xc5\xa1kai. Tik Gvinede, Anglesio saloje ir Karmarten\xc5\xa1yre buvo daugiau kalban\xc4\x8di\xc5\xb3 val\xc5\xb3 kalba.'